OpenAI Sora kan lave tekst om til realistiske videoer

Skaberne bag ChatGPT, har præsenteret en ny AI model, med navn Sora, der kan skabe virkelighedstro videoer ud fra tekst.

Udvikling indenfor AI, altså kunstig intelligens, er enorm for tiden. Det nyeste på området er en nyudviklet AI-model fra skaberne af ChatGPT, OpenAi. AI-modellen kan skabe animerede såvel som realistiske videoer, baseret på det individuelle tekstinput.

“Sora er i stand til at generere komplekse scener med flere karakterer, specifikke typer bevægelse og nøjagtige detaljer om motivet og baggrunden. Modellen forstår ikke kun, hvad brugeren har bedt om i prompten, men også hvordan disse ting eksisterer i den virkelige verden.” Lyder det på OpenAI websitet.

Virkelighedstro videoer

OpenAI har desuden fremvist en række videoer skabt med Sora AI.

Herunder er der eksempelvis en video af en astronaut, genereret ud fra følgende tekst:
A movie trailer featuring the adventures of the 30 year old space man wearing a red wool knitted motorcycle helmet, blue sky, salt desert, cinematic style, shot on 35mm film, vivid colors.

OpenAI Sora er ikke tilgængelig for offentligheden. AI-modellen er nemlig stadig under test og verificering og det er usikkert om teknologien bliver bredt tilgængelig.

Du kan udforske Sora og alle de forskellige AI-generede videoer på openai.com/sora.

Læs også: Rygte: Nintendo Switch 2 lanceres først i 2025

OpenAI Sora kan lave tekst om til realistiske videoer